కొత్త చైర్మన్‌ ఎంపిక సంక్షిష్టం: సవాలు వంటిదే..
 
న్యూఢిల్లీ, అక్టోబరు 26: సైరస్‌మిస్త్రీ అనూహ్య పరిణా మాల మధ్య టాటాసన్స్‌ బోర్డుఛైర్మన్‌ పదవినుంచి వైదొ లిగిన తర్వాత ఆ పదవికి కొత్త ఛైర్మన్‌ను ఎంపికచేయడం సంక్లిష్టసవాళ్లతో కూడుకున్నదేనని నిపు ణుల అంచనా. టాటాసన్స్‌ వందేళ్లకు పైబడిన చరిత్ర ఉన్న సంస్థ కావడం, నైతిక నియమావళి ప్రధాన అంశంగా వ్యాపార సామ్రాజ్యాన్ని విస్తరించిన సంస్థ గా టాటాసన్స్‌కు పేరుంది. అయితే కొత్త గా వచ్చేఛైర్మన్‌ను అంతర్గతటాప్‌ సిఇఒల నుంచి ఎంపికచేస్తారా లేక బయటి వ్యక్తు లకు ప్రాధాన్యతనిస్తారా అన్నదే ప్రశ్నగా ఉంది. అయితే ఎక్కువగా గ్రూప్‌ కంపెనీ ల నైతిక నియమావళి, వ్యాపార తీరు తెన్నులు బహుముఖంగా అవగాహన ఉన్న వ్యక్తికే ఈ ఛైర్మన్‌ పదవి వరించేలా ఉంది. సైరస్‌ మిస్త్రీని తొలగించిన తర్వా త తాత్కాలిక ఛైర్మన్‌గా ఉన్న రతన్‌టాటా కు కంపెనీలో 66శాతం వాటాలున్నాయి. ఇదే కొత్తగా వచ్చే వ్యక్తి పరిగణనలోనికి తీసుకుని మసులుకోవాల్సి ఉంటుంది. రతన్‌టాటాకు సంస్థలపై ఉన్న పట్టు, ప్రతిభ ను ముందు ఆకళింపు చేసుకుంటేనే వచ్చే కొత్త వ్యక్తి రాణించగలుగుతాడన్నది నిర్వివాదాంశం. ఒకవేళ బైట వ్యక్తులనుంచి ఎంపికచేస్తే ఆయనకు కంపెనీలపై అవగా హణ తెలుసుకునేందుకు సుదర్ఘీకాలం పడుతుంది. పైగా రతన్‌టాటా నిశిత పరిశీలన ఉండనే ఉంటుందని నిపుణు ల అంచనా. కొత్తగా వచ్చేవారు ముందు సైరస్‌మిస్త్రీ తొల గింపు అంకాన్ని పరిగణనలోనికి తీసుకుని రావాల్సి ఉం టుంది. 100బిలియన్‌ డాలర్ల గ్రూప్‌ను ఎవరు పర్యవేక్షిం చగలరు అంటే అతికొద్ది మంది మాత్రమే. అయితే వారికి స్వతంత్ర ప్రతిపత్తి ఉంటుందా అంటే సందేహమే. మిస్త్రీ తొలగింపుద్వారా ఒక అంశం మాత్రం బోధపడుతున్నది. 18శాతంవాటాలున్న వ్యక్తిని టాటాసన్స్‌బోర్డు విశ్వసించ డం లేదని తేలింది. దీన్నిబట్టి బైటి వ్యక్తులకు అవకాశం ఉంటుందా అంటే సందేహమే. టాటాస్‌కు ఎక్కువగా అంతర్గతంగా పనిచేసే టాప్‌సిఇఒలపైనే ఉంటుంది. ఎక్కువగా టిసిఎస్‌ సిఇఒ ఎన్‌.చంద్రశేఖరన్‌ పేరు వినిపి స్తోంది. టిసిఎస్‌ పరంగాచూస్తే టాటాసన్స్‌కు అత్యంత విలువైన కంపెనీ, టాటామోటార్‌్‌స సిఇఒ, టాటాస్టీల్‌ సిఇఒలు కూడా ఈ రేసులో ఉండవచ్చు. టాటాస్టీల్‌ ఇండియాకు టివినరేంద్రన్‌ ఎండి సిఇఒగా నియమితుల య్యారు. టాటామోటార్స్‌ మాజీ సిఇఒ ఎండి గ్యూంటెర్‌ బట్‌షెక్‌. టైటాన్‌ సిఇఒ భాస్కర్‌భట్‌ తదితరులపేర్లు వినవస్తున్నాయి. అయితే వీరు ప్రస్తుతం చిన్నసైజు విభాగాలనుమాత్రమే పర్యవేక్షిస్తున్నారు. టాటాస్‌ ముందు గ్రూప్‌ సంస్కృతి సాంప్రదాయాలకు ప్రాధాన్య తనిస్తారని మార్కెట్‌ నిపుణులు అంచనాలున్నాయి. విభిన్న కారణాలు, అంశాలతో నిండి ఉన్న టాటాసన్స్‌ వందేళ్ల నాటి గ్రూప్‌నకు కొత్త ఛైర్మన్‌ను ఎంపిక చేయ డం అంటే సంక్లిష్టమైనదిగాను, కష్టంతో కూడుకున్న దేనని ప్రస్తుతం విశ్లేషణలు జోరుగా సాగుతున్నాయి.